stanford-oval/wikipedia huggingface dataset:
Pohjois-Kyproksen presidentinvaali 2010

Pohjois-Kyproksen presidentinvaali 2010 järjestettiin 18. huhtikuuta 2010. Derviş Eroğlu sai jo ensimmäisellä kierroksella yli 50 prosenttia äänistä, ja hänet valittiin Pohjois-Kyproksen presidentiksi. Toiseksi eniten ääniä annettiin istuneelle presidentille Mehmet Ali Talatille.
Vaalissa oli yhteensä seitsemän ehdokasta. Kansallisen yhtenäisyyspuolueen Derviş Eroğlu sai lopulta 50,38 prosenttia kaikista äänistä, kun toiseksi eniten ääniä kerännyt Mehmet Ali Talat jäi 42,85 prosenttiin.
Oikeistolainen Eroğlu on kannattanut Pohjois-Kyproksen itsenäisyyttä, kun entinen presidentti Talat oli aloittamassa saaren yhdistämisneuvotteluita edellisenä vuonna. Vaalituloksen jälkeen epäiltiin, että Eroğlu asettaa yhdistymiselle ankarammat ehdot. Hän ehti kuitenkin voittonsa jälkeen sanoa, että hän jatkaa yhdistymisneuvotteluita. Turkin pääministeri Recep Tayyip Erdoğan ilmoitti tuloksen ratkaisun jälkeen, että hän haluaa saaren tärkeiden yhdistämisneuvottelujen tulevan päätökseen vuoden 2010 loppuun mennessä. Kyproksen tilanne on yksi este Turkin mahdollisella EU-jäsenyydellä. Kyproksen tasavalta on EU:n jäsen, mutta Turkki ei ole tunnustanut valtiota.
Tulokset

| ehdokas | puolue | äänet> lukumäärä | äänet> osuus |
| --- | --- | --- | --- |
| Derviş Eroğlu | Kansallinen yhtenäisyyspuolue (UBP) | 61 491 | 50,38 % |
| Mehmet Ali Talat | Tasavaltalainen turkkilaispuolue (CTP) | 52 302 | 42,85 |
| Tahsin Ertuğruloğlu | itsenäinen | 4 648 | 3,81 |
| Zeki Beşiktepeli | itsenäinen | 1 986 | 1,61 |
| Mustafa Kemal Tümkan | itsenäinen | 964 | 0,79 |
| Arif Salih Kırdağ | itsenäinen | 521 | 0,43 |
| Ayhan Kaymak | itsenäinen | 168 | 0,14 |
Lähde:
Peristaltiikka

Peristaltiikka tarkoittaa suoliston rytmistä supistusliikettä. Ruokatorven seinämässä on kaksi lihaskerrosta: sisempi poikittainen ja ulompi pitkittäinen. Näiden lihaskerrosten supistuksista syntyy aaltomainen lihasliike, peristaltiikka, joka vie ruokaa eteenpäin kohti mahalaukkua. Vastaavaa toimintaa on myös ohutsuolessa, paksusuolessa sekä lymfaattisessa järjestelmässä. Myös siemenjohtimissa tapahtuu vastaavaa supistusliikettä siemensyöksyn aikana.
National Post

| The National Post |
| --- | --- |

Lehtityyppi:  sanomalehti
Kustantaja:  Postmedia Network
ISSN:  ISSN 1486-8008
Levikki:  1,12 milj./ viikko (2015)
Perustettu:  1998
Kotikunta:  Toronto
Kotimaa:  Kanada
Sivukoko:  broadsheet
Ilmestymistiheys:  päivittäin (ma-la)
Kieli:  englannin kieli
Aiheesta muualla
60624012 ja 40419868 OCLC
Kotisivu
The National Post -lehden talo Torontossa.
The National Post on kanadalainen päivittäin ilmestyvä kansallinen sanomalehti, jonka omistaa Postmedia Network. Sitä julkaistaan englanninkielisenä, broadsheet-koossa. Lehden perusti vuonna 1998 Conrad Blackhieman aiemmin hankkimansa talousjulkaisu Financial Postin laajennuksena. Lehti on poliittiselta suuntaukseltaan konservatiivinen ja pyrkii kilpailemaan The Globe and Mail -sanomalehden kanssa osin samoista lukijoista.
Lehden viikoittainen levikki oli vuonna 2015 noin 1,12 miljoonaa ja vuonna 2016 lehden päivälevikki oli noin 186 000. Tällöin se oli mittausajankohdasta riippuen Kanadan viidenneksi tai seitsemänneksi laajalevikkisin sanomalehti. Sen pääkonttori sijaitsee Torontossa.
19. toukokuuta 2006 National Post uutisoi etusivullaan, että Iranin parlamentti on säätänyt lain, jonka mukaan juutalaisten ja muiden uskonnollisten vähemmistöjen on käytettävä vaatteissaan erottavaa merkkiä ja vertasi käytäntöä natsi-Saksaan. Tarina osoittautui ankaksi, mutta sitä ennen se levisi laajasti uutisvälineisiin ympäri maailmaa. 24. toukokuuta päätoimittaja Doug Kelly esitti lehdessä anteeksipyyntönsä.
Aiheesta muualla

Viralliset sivut (Arkistoitu – Internet Archive)
Pohjois-Kymen sairaala

| Pohjois-Kymen sairaala> Sijainti |
| --- | --- |
Osoite:  Sairaalankuja 3C, 45750 Sairaalamäki (Kouvola)
Koordinaatit:  60.9142°N, 26.6234°E
Organisaatio
Sairaanhoitopiiri:  Kymsote
Tyyppi:  aluesairaala
Erikoisala:  ympärivuorokautinen yhteispäivystys
Historia
Perustettu:  1953
Lakkautettu:  2022
Linkki
Kotisivut:  Pohjois-Kymen sairaala
Pohjois-Kymen sairaala valmistui vuonna 1953 Kuusankosken aluesairaalaksi.
Pohjois-Kymen sairaala (POKS) oli Kouvolan Kuusankoskella, Sairaalanmäellä sijaitseva sairaala. Vuonna 1953 valmistuneen funkkishenkisen sairaalarakennuksen suunnittelija on rakennushallituksen yliarkkitehti Ragnar Wessman. Se on Pohjois-Kymenlaakson, johon kuuluu enää vain Kouvolan kaupunki, aluesairaala. Sairaalassa on muun muassa ensiapupäivystys, hammashoitola, vuodeosasto ja muita sote-palveluita. Sairaalan palveluita on karsittu viime vuosina paljon. 2000- ja 2010-luvuilla sieltä on lähtenyt muun muassa synnytysosasto ja leikkausosasto. Nykyisin kouvolalaiset ohjataan leikattavaksi ja synnyttämään Kymenlaakson keskussairaalaan Kotkassa.
Pohjois-Kymen sairaalan rakennuksen omistaa Kymsote eli Kymenlaakson sairaanhoito- ja sosiaalipalvelujen kuntayhtymä. Vuosina 2011-2018 sairaala oli Kouvolan kaupungin omistuksessa. Sairaalan toiminta päättyi, kun uusi Ratamokeskus valmistui Kouvolan keskustaan Ruskeasuolle alkuvuodesta 2022 ja otettiin käyttöön huhti-toukokuun 2022 vaihteessa.
Aiheesta muualla

Pohjois-Kymen sairaala (Arkistoitu – Internet Archive) (suomi.fi)
14.3.2016 Pohjois-Kymen sairaala on aluesairaaloista tuottavin (kouvolansanomat.fi)
Pikku prinssi (elokuva)

| Pikku prinssi> Le Petit Prince |
| --- | --- |

Ohjaaja:  Mark Osborne
Käsikirjoittaja:   Irena Brignull  Bob Persichetti 
Perustuu:  Antoine de Saint-Exupéryn samannimiseen romaaniin
Tuottaja:   Dimitri Rassam  Aton Soumache  Alexis Vonarb 
Säveltäjä:   Richard Harvey  Hans Zimmer 
Kuvaaja:  Kris Kapp
Leikkaaja:   Carole Kravetz-Aykanian  Matt Landon 
Valmistustiedot
Valmistusmaa:  Ranska Italia Kanada
Tuotantoyhtiö:   Onyx Films  Orange Studio  Paramount Animation  TouTenKartoon 
Levittäjä:  Paramount Pictures Netflix
Ensi-ilta:  2015
Kesto:  80 min
Alkuperäiskieli:  englanti ranska
Aiheesta muualla
IMDb 
Elonet
AllMovie
Infobox OKNimi-testi OK: 
Pikku prinssi (ransk. Le Petit Prince, engl. The Little Prince) on vuonna 2015 ilmestynyt ranskalais-italialais-kanadalainen 3D-animaatioelokuva. Elokuva perustuu Antoine de Saint-Exupéryn samannimiseen romaaniin.
Ääninäyttelijät

| 0 | 1 | 2 | 3 |
| --- | --- | --- | --- |
| Englanninkielinen | Ranskankielinen | Suomenkielinen | Rooli |
| Mackenzie Foy | Clara Poincaré | Saana Norra | …tyttö |
| Rachel McAdams | Florence Foresti | Kirsi Ståhlberg | …äiti |
| Jeff Bridges | André Dussollier | Vesa Vierikko | …lentäjä |
| Riley Osborne | Andrea Santamaria | Waltteri Helisalo | …pikku prinssi |
| Bud Cort | Achille Orsoni | Jarmo Koski | …kuningas |
| Ricky Gervais | Laurent Lafitte | Antti L. J. Pääkkönen | …narsisti |
| Albert Brooks | Vincent Lindon | Jukka Voutilainen | …laskija |
| Paul Giamatti | Bernard Tiphaine | Taisto Oksanen | …akatemian opettaja |
| Benicio del Toro | Guillaume Gallienne | Jukka-Pekka Palo | …käärme |
| Paul Rudd | Guillaume Canet | Johannes Brotherus | …herra prinssi |
| Marion Cotillard | Marion Cotillard | Krista Kosonen | …ruusu |
| James Franco | Vincent Cassel | Juha Varis | …kettu |
| Jeffy Branion | Pascal Légitimus | Osku Ärilä | …poliisi |
|  |  | Lauri Karhuvaara | …radioselostaja |
Mäyrälampi (Heinola, Rautvuori)

| Mäyrälampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°16′53″N, 26°04′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Ala-Rääveliin 
Järvinumero:  14.171.1.003
Mittaustietoja
Pinnankorkeus:  107,1 m  
Pituus:  220 m  
Leveys:  110 m  
Rantaviiva:  0,564 km  
Pinta-ala:  1,302 ha  
Saaria:  ei saaria 
 fiMäyrälampi 
Mäyrälampi  on Päijät-Hämeessä Heinolassa Heinolan kirkonkylän lähellä sijaitseva lampi.
Maantietoa

Lammen pinta-ala on 1,3 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ala-Rievelin alueeseen (14.171) se kuuluu. Lammen vedenpinnan korkeus on 107,1 metriä mpy.
Niveltattaret

| Niveltattaret |
| --- | --- |
 Pihatatar (Polygonum aviculare)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Tatarkasvit Polygonaceae
Suku::  Niveltattaret Polygonum  L.
Katso myös
   Niveltattaret Wikispeciesissä   Niveltattaret Commonsissa 
Infobox OKVirheellinen NIMI-arvo: 
Niveltattaret eli pihatattaret (Polygonum) on tatarkasveihin kuuluva kasvisuku. Siihen kuuluu noin 20 lajia. Ne ovat yksivuotisia, ruohovartisia kasveja.
Niveltatarlajeja

Eteläntatar (Polygonum bellardii)
Hietatatar (Polygonum raii)
Kaakontatar (Polygonum patulum)
Lusikkatatar (Polygonum achoreum)
Meritatar (Polygonum oxyspermum)
Pihatatar (Polygonum aviculare)
Tannertatar (Polygonum arenastrum) (tai tannerpihatatar Polygonum aviculare ssp. microspermum, pihatattaren alalaji)
Keltatatar (Polygonum ramosissimum)
Norjanhietatatar (Polygonum norvegicum)
Persiantatar (Polygonum argyrocoleon)
Niveltattarien suku laajasti

Laajasti käsitettyyn Polygonum-sukuun ovat aiemmin sisältyneet konnantattarien (Bistorta), kosteikkotattarien eli ukontattarien (Persicaria) ja röyhytattarien (Aconogonon) suvut. Osa lajeista on monivuotisia. Lajeja:
Hanhentatar Polygonum persicaria, synon. Persicaria maculosa
Isokonnantatar Polygonum bistorta, synon. Bistorta officinalis, aiemmin B. major
Katkeratatar Polygonum hydropiper, synon. Persicaria hydropiper
Lietetatar Polygonum foliosum, synon. Persicaria foliosa
Mietotatar Polygonum minus, synon. Persicaria minor
Nurmitatar Polygonum viviparum, synon. Bistorta vivipara
Röyhytatar Polygonum divaricatum, synon. Aconogonon divaricatum
Ukontatar Polygonum lapathifolium, synon. Persicaria lapathifolia
Vesitatar Polygonum amphibium, synon. Persicaria amphibia
Aiheesta muualla

ITIS: Polygonum (englanniksi)
UniProt: Taxonomy - Polygonum (englanniksi)
United States Department of Agriculture (USDA): Polygonum (englanniksi)
Centre for Agriculture and Biosciences International (CABI): Polygonum (knotweed) (englanniksi)
Flora of China: Polygonum (englanniksi)
Nichts in der Welt

| ”Nichts in der Welt” Die Ärzte |
| --- | --- | --- |

Singlen tiedot
 Albumilta: Geräusch
 Julkaistu: 13. huhtikuuta 2004
 Formaatti: 7" single, 5" Maxi-CD
 Tuottaja(t): Uwe Hoffmann ja Die Ärzte
 Tyylilaji: Punk rock
 Kesto: 03.57
 Levy-yhtiö: Hot Action Records
Die Ärzten muut singlet
| ”Dinge von denen” 2003 | ”Nichts in der Welt” 2004 | ”Deine Schuld” 2004 |
"Nichts in der Welt" on Die Ärzten kappale, joka julkaistiin singlenä 13. huhtikuuta 2004. Se oli Geräusch albumin kolmas singlejulkaisu. Kappale kertoo uskon menettämisestä rakkauteen.
Kappaleesta julkaistiin myös musiikkivideo, jossa yhtye esittää kappaleen livenä. Kyseinen esitys on yhtyeen Jenseits der Grenze des Zumutbaren -kiertueen keikalta, josta julkaistiin myöhemmin Die Band, die sie Pferd nannten niminen dvd.
Kappalelista

Nichts in der Welt – 3.50 (säv. , san. Farin Urlaub)
Geld (live) – 4.46 (säv. , san. Dirk Felsenheimer)
Anti-Zombie (live) – 3.29 (säv. Rodrigo González, san. Gonáalez, Blitz)
WAMMW MESMAAG (live) – 3.53 (säv. , san. Urlaub)
Nichts in der Welt (Video) – 3.50 (Norbert Heitkerin ohjaama musiikkivideo)
B-puolet

"WAMMW MESMAAG" on pidennetty versio Geräusch -albumilla olevasta "WAMMW" -kappaleesta. "Anti-Zombie" ja "WAMMW" ovat Geräusch -albumin kappaleita. "Geld" on Runter mit den Spendierhosen, Unsichtbarer! -albumin kappale.
Pikku prinssi (animaatiosarja)

| Pikku prinssi> The Little Prince |
| --- | --- |
Kestoaika:  22 minuuttia
Alkuperämaa:  Ranska Saksa Italia
Alkuperäiskieli:  ranska
Verkko:   France 3
Esitetty:  24. joulukuuta 2010 – 20. joulukuuta 2016
Tuotantokausia:  3
Jaksoja:  78
Tuotanto
Tuotantoyhtiö(t):  Method Animation
Aiheesta muualla
IMDb
Pikku prinssi (The Little Prince) on tietokoneanimoitu lasten televisiosarja, joka on saanut inspiraationsa Antoine de Saint-Exupéryn samannimisestä romaanista.
Aiheesta muualla

Sarjan nettisivut (arkistoitu versio)
Pimeä käytävä

Pimeä käytävä (engl. Dark Passage) on vuonna 1946 julkaistu David Goodisin kirjoittama rikosromaani. Se on ilmestynyt suomeksi vuonna 1990 Love Kirjojen kustantamana ja Antero Helasvuon kääntämänä.
Delmer Daves ohjasi Goodisin kirjan pohjalta vuonna 1947 samannimisen film noir -elokuvan.
Pikku suutari seikkailee

| Pikku suutari seikkailee> Čudnovate zgode šegrta Hlapića |
| --- | --- |

Ohjaaja:  Milan Blazekovic
Käsikirjoittaja:  Ron Clements
Säveltäjä:  Duško Mandić (käännä suomeksi)
Pääosat:  Jay Brazeam, Ian James Corlette, Michael Dobson
Valmistustiedot
Valmistusmaa:   Kroatia  Saksa 
Tuotantoyhtiö:  Croatia Film
Levittäjä:  Netflix
Kesto:  85 min
Alkuperäiskieli:  kroatia
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Pikku suutari seikkailee (kroatiaksi Čudnovate zgode šegrta Hlapića; engl. Lapitch The Little Shoemaker) on vuonna 1997 tehty saksalais-kroatialainen animaatioelokuva. Vuonna 2000 on tehty myös lasten animaatiosarja Lapitch ja taikasaappaat.
Elokuvan päähahmot

| 0 | 1 | 2 |
| --- | --- | --- |
|  Lapitch  | … |  Lapitch on elokuvan päähenkilö. Hän on kotihiiri. Lapitch oli Rouva Hiirosen ja Herra Hiirosen hoidossa. Lapitch on aluksi orpo, kunnes sai ystäviä. Lapitchin ensimmäinen ystävä oli Brewster-koira. Matkalla hän rakastuu kauniiseen tyttöhiireen nimeltä Liisa.   |
|  Liisa  | … |  Liisa (engl. Lisa) on kaunis hiirityttö, josta tuli myöhemmin Lapitchin tyttöystävä.   |
|  Brewster-Koira  | … |  Brewster (elokuvassa hahmo on nimetty Turri-Koira) on Lapitchin koiraystävä. Brewster on haukkuva, kuten haukkuu ilkimyksiä.   |
|  Piko  | … |  Piko on vihreä, Liisan lemmikkipapukaija. Hän oli Liisan kanssa töissä sirkuksessa.   |
|  Rosvorotta  | … |  Rosvorotta (elokuvassa hahmo on nimetty Törky-Rotta, engl. Dirty Rat) on elokuvan pääantagonisti, ja Lapitchin arkkivihollinen. Hänen apulaisensa on supikoira nimeltään Melvin. Hän on ilkeä isorotta, joka ryöstelee. Rosvorotta yritti lopussa päästä sinisen tähti talolle, arkun luokse, mutta Lapitch esti häntä. hän putosi hevosrattaiden kanssa syvään rotkoon ja oletettavasti kuoli (vaikka hän teki televisiosarjassa paluumatkan).   |
|  Melvin  | … |  Melvin on Rosvorotan ex-apulainen, josta tuli myöhemmin Lapitchin paras ystävä. Kun hän oli poissa kotoa, hänen äitinsä ikävöi häntä. Lopussa Melvin ei halua enää totella Rosvorotan käskyjä.   |
Pikku prinssi (albumi)

| Pikku prinssi Uniikki |
| --- | --- | --- |

Studioalbumin tiedot
 Julkaistu: 26. kesäkuuta 2015
 Formaatti: CD, digitaalinen lataus
 Tyylilaji: rap
 Kesto: 41.03
 Levy-yhtiö: Rähinä Records
Listasijoitukset
  Suomen virallinen lista: 12.
Uniikin muut studioalbumit
| Nuor Tolppanen vol. 2 2014 | Pikku prinssi 2015 |   |
Pikku prinssi on suomalaisen rap-artisti Uniikin kuudes studioalbumi. Sen julkaisi 26. kesäkuuta 2015 Rähinä Records.
Albumi nousi Suomen virallisen listan sijalle 12.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Nollast sataan | Dan Tolppanen | Juha-Matti Penttinen, Ossi Riita | 3.08 |  |  |  |  |  |
| 2. | Hyppää kyytiin (mukana Tasis)  | Dan Tolppanen, Markku Wettenranta | Henri Lanz, Dan Tolppanen, Markku Wettenranta | 3.12 |  |  |  |  |  |
| 3. | Kolmas hidas | Dan Tolppanen | W. A. Muurinen | 4.09 |  |  |  |  |  |
| 4. | Meijän hauskaa | Dan Tolppanen | Wille Sallinen, Iiro Grönroos | 3.11 |  |  |  |  |  |
| 5. | Tikis | Dan Tolppanen | Mikke Neuvonen | 3.58 |  |  |  |  |  |
| 6. | Itsenäinen (mukana Mikael Gabriel)  | Dan Tolppanen | Wille Sallinen, Iiro Grönroos | 4.26 |  |  |  |  |  |
| 7. | Smäidätään (mukana Heikki Kuula ja Emma)  | Dan Tolppanen, Heikki Kuula | Sakke Aalto, Heikki Kuula | 3.27 |  |  |  |  |  |
| 8. | Bulil (mukana Brädi ja Spekti)  | Dan Tolppanen, Kari Härkönen, Samuli Huhtala | Wille Sallinen, Iiro Grönroos | 4.08 |  |  |  |  |  |
| 9. | Sateen pois | Dan Tolppanen, Henry Kaprali | Wille Sallinen, Iiro Grönroos, Henry Kaprali | 4.02 |  |  |  |  |  |
| 10. | Rauhaa (mukana Diandra)  | Dan Tolppanen, Mikael Sohlman | Mikke Neuvonen, Sami Tamminen, Markku Wettenranta, Diandra Flores | 3.55 |  |  |  |  |  |
| 11. | Veni vidi vici (mukana Mikael Gabriel)  | Dan Tolppanen, Mikael Sohlman | B. Salomäki, Dan Tolppanen, Mikael Sohlman | 4.05 |  |  |  |  |  |
|  |  |  |  | 41.03 |  |  |  |  |  |
Pikku teurastaja

| Pikku teurastaja> The Butcher Boy |
| --- | --- |

Ohjaaja:  Neil Jordan
Käsikirjoittaja:  Neil Jordan, Patrick McCabe
Perustuu:  Patrick McCaben romaaniin Pikku teurastaja
Tuottaja:  Redmond Morris, 4th Baron Killanin Stephen Woolley
Säveltäjä:  Elliot Goldenthal
Kuvaaja:  Adrian Biddle
Leikkaaja:  Tony Lawson
Tuotantosuunnittelija:  Anthony D. G. Pratt
Pukusuunnittelija:  Sandy Powell
Pääosat:  Stephen Rea, Fiona Shaw, Eamonn Owens, Sinéad O’Connor
Valmistustiedot
Valmistusmaa:  Irlanti, Yhdysvallat
Tuotantoyhtiö:  Geffen Film Company
Levittäjä:  Warner Bros.
Ensi-ilta:  1997
Kesto:  110 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pikku teurastaja (The Butcher Boy) on Neil Jordanin ohjaama irlantilais-yhdys­valta­lainen musta draama­komedia vuodelta 1997. Patrick McCaben saman­nimiseen romaaniin perustuva elokuva kertoo alkoholisti­perheen 12-vuotiaasta pojasta, jonka maailman­kuva vinksahtaa yhä vaino­harhaisemmaksi. Käsi­kirjoituksen laativat kirjailija ja ohjaaja yhdessä.
Neil Jordan palkittiin elokuvan ohjauksesta Berliinin elokuvajuhlilla vuonna 1998. The New York Timesin kriitikot valitsivat Pikku teurastajan vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Pikku teurastaja Internet Movie Databasessa (englanniksi)
Pikku teurastaja Elonet.
Port Salut

Port Salut on bretagnelainen puolipehmeä lehmänmaidosta valmistettu kypsytetty juusto. Sitä valmistivat ensimmäisinä trappistimunkit 1800-luvun puolivälissä. Suomessa Valio aloitti portsalut-tyyppisen Valio Luostari-juuston valmistuksen vuonna 1951.
Port Patrick (fregatti)

Fregatti Port Patrick
Fregatti Port Patrick, vierellään hinaaja Champion.
Port Patrick oli suomalainen kolmimastoinen teräsfregatti, joka oli rakennettu vuonna 1889. Laivan omisti joukko uusikaupunkilaisia laivanvarustajia vuosina 1913–1919, sitten Uudenkaupungin Valtamerilaiva Oy 1919–1921 ja lopuksi uusikaupunkilainen Laivaisännistöyhtiö Juho Saarinen 1921–1923. Laiva myytiin vuonna 1923 romutettavaksi Saksaan.
Fregatti Port Patrickin rakensi Archibald Russell & Co. Glasgow’ssa Skotlannissa 1889 glasgowlaiselle Crawford & Rowat -varustamolle. Laivan vetoisuus oli 1 771 bruttorekisteritonnia ja kantavuus 2 800 kuollutpainotonnia. Sen pituus oli 80,75 metriä, leveys 11,48 metriä ja syväys 7,06 metriä. Fregatti joutui tammikuussa 1912 hirmumyrskyyn Atlantilla. Jättiläisaalto tuhosi laivan ruorisuojan ja ruorin vieden ruorissa olleet miehet mereen.
Suomeen fregatti ostettiin Crawford & Rowat -varustamolta vuonna 1913. Viimeisen rahtimatkansa Port Patrick teki salpietarilastissa Chilen Iquiquesta Falmouthin kautta Lontooseen, jonne se saapui 13. toukokuuta 1923. Laiva purjehti Lontoosta lastin purkamisen jälkeen painolastissa Maarianhaminaan ja sieltä se hinattiin Uuteenkaupunkiin. Laiva myytiin velkojien toimesta syyskuussa 1923 romutettavaksi Saksaan.
Port Patrickin sisarlaiva oli teräsfregatti Port Douglas.
Mäyrälampi (Heinola, Rihu)

| Mäyrälampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°11′35″N, 26°22′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Linnajärveen 
Järvinumero:  14.943.1.010
Mittaustietoja
Pinnankorkeus:  105,2 m  
Pituus:  830 m  
Leveys:  270 m  
Rantaviiva:  1,833 km  
Pinta-ala:  7,182 ha  
Saaria:  ei saaria 
 fiMäyrälampi 
Mäyrälampi  on Päijät-Hämeessä Heinolassa  Ansalahden lähellä sijaitseva lampi.
Maantietoa

Lampi on 830 metriä pitkä, 270 metriä leveä, ja sen pinta-ala on 7,2 hehtaaria. Lammella ei ole kartan mukaan saaria.  Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Karijärven alueeseen (14.943) se kuuluu. Lammen vedenpinnan korkeus on 105,2 metriä mpy.
Pohjois-Korfu

| Pohjois-Korfu Pohjois-Korfun kunta Βόρεια Κέρκυρα Δήμος Βόρειας Κέρκυρας |
| --- | --- |
 Kunnan sijainti
 Pohjois-Korfu
 Koordinaatit: 39°45′N, 19°48′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Korfu
Hallinto:  
 – Asutustyyppi:  kunta
 – Kallikrates-koodi:  
 – Kuntakeskus:  Acharávi
Väkiluku (2011):  17 832
Aikavyöhyke:  UTC+2
 – Kesäaika:  UTC+3
Rekisterikilpi:  KY
Infobox OKVirheellinen NIMI-arvo: 
Pohjois-Korfu (kreik. Βόρεια Κέρκυρα, Vóreia Kérkyra eli Δήμος Βόρειας Κέρκυρας, Dímos Vóreias Kérkyras) on Kreikan kunta, joka sijaitsee Korfun alueyksikössä Jooniansaarten alueella. Sen väkiluku on 17 832 (vuoden 2011 väestönlaskennan perusteella). Kunnan kuntakeskus on Acharávi.
Pohjois-Korfun kunta käsittää nimensä mukaisesti Korfun saaren pohjoisosan. Sen lisäksi kuntaan kuuluvat pienet saaret Peristerés ja Psýllos dýo.
Pohjois-Korfun kunta syntyi 1. syyskuuta 2019, kun aiempi vuonna 2011 Kallikrates-suunnitelman myötä muodostettu Korfun kunta jaettiin Kleisthenes I -suunnitelman mukaisesti kolmeksi kunnaksi, joista muut ovat Etelä-Korfun kunta ja Keski-Korfun ja Diapontisten saarten kunta.
Pori Organ

Pori Organ on vuodesta 2006 lähtien Porissa järjestetty urkumusiikkifestivaali. Sen pääkonserttipaikkana toimii Keski-Porin kirkko. Konsertteja on järjestetty myös muun muassa Käppärän pienessä kappelissa, Siikaisten kirkossa sekä Pyhän Ristin kirkossa Raumalla. Festivaalin järjestää Porin evankelis-luterilainen seurakuntayhtymä ja sen taiteellisena johtajana toimii urkutaiteilija Juhani Romppanen.
Keski-Porin kirkossa soitetaan saksalaisilla, vuonna 2007 valmistuneilla Paschen Kiel Orgelbaun uruilla, joita pidetään eräinä maailman parhaista 2000-luvulla rakennetuista ranskalaistyylisistä uruista. Ne ovat houkutelleet festivaalin esiintyjiksi useita huippu-urkureita eri puolilta maailmaa. Vuoden 2012 Pori Organissa esiintyy muun muassa Pariisin toiseksi suurimman kirkon Saint-Sulpicen Cavaille-Coll-urkujen pääurkuri Daniel Roth.
Aiheesta muualla

Pori Organ -festivaali[vanhentunut linkki]
Pori Jazz Kids Festival

Pori Jazz Kids Festival on vuodesta 2005 lähtien Porissa järjestetty lastenmusiikkifestivaali. Se pidetään heinäkuussa samaan aikaan Pori Jazz -festivaalin kanssa.
Tapahtuma koostuu ilmaiskonserttien lisäksi musiikkityöpajoista, joissa lapset pääsevät itse harjoittelemaan ja tutustumaan erilaisiin soittimiin. Pori Jazz Kids Festivalin pääpaikka on Kirjurinluoto, jossa sijaitseva Lokki-lava toimii sen konserttiareenana. Konserteissa lapset pääsevät myös itse esiintymään ammattimuusikoiden kanssa.
Viisipäiväinen tapahtuma on kerännyt vuosittain jopa 30 000 kävijää. Pori Jazz Kids Festivalin tuottajana toimii Bianca Morales.
Aiheesta muualla

Pori Jazz Kids Festivalin kotisivu